Diari Oficial de la Generalitat Valenciana


Sumari del DOGV 4991, del 22-04-2005 (2005/3913)

Edicte de la Junta Arbitral de Transports de València sobre notificació de laude a l'empresa Productos Industriales Carretero, SL, expedient número V-67/2004.
--------------------------------------------------------------------------------------------------------------------------------------------------------------

### Dades del document

Número de DOGV
:   4991

Data del DOGV
:   22-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/3913


Organisme emissor
:   Conselleria d'Infraestructures i Transport

Tipus de document
:   Anunci

Edicte de la Junta Arbitral de Transports de València sobre notificació de laude a l'empresa Productos Industriales Carretero, SL, expedient número V-67/2004. [2005/3913]
  
Ramón Escrig Moreno, president de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1192, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Productos Industriales Carretero, SL, que s'ha dictat laude en l'expedient referenciat i ja que no és possible la notificació per desconegut, parador ignorat o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:
  
?Laude
  
Tribunal: president: Sr. Ramón Escrig Moreno. Vocals: Sra. Aurora Costa Vicente, Sr. Angel Grande Ballesteros, que justifica la seua absència, secretària-vocal suplent: Sra. Amparo Peris Catalá. Parts: reclamant: Trans(X)tar, SL, representada pel Sr. Alfonso García, reclamat: Productos Industriales Carretero, SL, que no assistix a la vista.
  
A València, el dia 30 de març de 2005, a les 12.30 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-67/2004 i es procedix a la realització de la vista oral respecte de la reclamació següent: impagamentt de ports.
  
Iniciada la vista oral pel president es procedix a comprovar la identitat de la part compareixent i la qualitat amb què intervé.
  
La demandada, de la qual la notificació de la demanda i la citació a vista ha sigut realitzada diverses vegades, finalment ha hagut de ser notificada a través de l'anunci en el DOGV núm. 4.954, de 25 de febrer de 2005, per ser acreditat com a domicili social de la mercantil reclamada, segons certificat emés pel Registre Mercantil de València i Província, València sense que comparega a l'acte de vista.
  
Iniciat l'acte de vista es concedix a continuació la paraula a la reclamant que s'afirma i ratifica en la seua demanda, i es remet a les proves i documents aportats i que deixa basada en els següents:
  
Antecedents de fet
  
Primer. Com a conseqüència de les relacions comercials existents entre les parts reflectides a través dels documents que consten en l'expedient i que es van adjuntar a la demanda, la reclamant va realitzar, per compte de la reclamada diversos transports entre distints destins. Els transports es van realitzar sense cap inconvenient.
  
Segon. Per estos transports es van presentar al cobrament les factures que igualment es van adjuntar a la demanda per les quantitats de 565,98 € (núm. 594), 186,70 € la núm. V-32; 199,42 € núm. 209; 65,71 € núm. 320 i 23,81 € núm. 594. Esta última factura és pel concepte de despeses ocasionades en la devolució de la factura ressenyada amb el núm. 594. D'este import total cal descomptar la quantitat de 57,76 € reconeguda prèviament per la Junta Arbitral de Transports de Madrid segons consta en el laude dictat per esta i que consta adjunt a l'expedient. Estes factures no van ser ateses en cap moment fet pel qual hui són motiu de la presentació d'esta reclamació.
  
La representació de la mercantil reclamant sol·licita que després del reconeixement previ del seu dret es condemne la reclamada al pagament de la quantitat total de 983,86 €.
  
S'apliquen els següents:
  
Fonaments jurídics
  
I. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (RD 1.211/90).
  
II. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, segons la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol d'Ordenació dels Transports Terrestres que diu: ?es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 3.005,06 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.- No consta en l'expedient que s'haja fet cap manifestació en el sentit preceptuat.
  
III. Donada l'absència del vocal representant d'empreses carregadores, que va excusar l'assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1.211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».
  
IV. Davant dels fets constatats i de les proves documentals i ja que no existix oposició de la reclamada manifestada davant d'esta Junta, no hi ha més que reconéixer el dret de la reclamant al cobrament de l'import del transport.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:
  
Estimar la demanda interposada per Trans(X)Tar, SL, representada pel Sr. Alfonso García contra Productos Industriales Carretero, SL, ja que dels fets relatats, documents probatoris i declaracions efectuades s'establix que, realitzat el transport d'acord amb allò que s'ha contractat, se li ha d'abonat l'import reclamat.
  
Per tot això, Productos Industriales Carretero, SL, haurà d'abonar a Trans(X)Tar, SL, la quantitat reclamada de nou-cents huitanta-tres euros amb huitanta-sis cèntims (983,86 €).
  
Este laude serà executiu si no es complix en el termini de vint dies comptadors a partir del següent a la recepció d'este.
  
Contra esta resolució, únicament es pot interposar acció d'anul·lació davant de l'Audiència Provincial de València, que haurà de presentar-se en els dos mesos següents de la notificació del laude per les causes específiques previstes en la Llei 60/2003, de 23 de desembre, d'Arbitratge, i d'acord amb el procediment previst en la mencionada llei, o d'aclariment davant la Junta Arbitral de Transports de València, en els deu dies següents a la notificació d'este.
  
Contra el laude arbitral ferm només es pot interposar recurs de revisió, segons el que establix la legislació processal per a les sentències processals fermes?.
  
Els dits terminis de recursos continguts en el laude transcrit seran computables a partir del dia següent de la publicació del present edicte en el Diari Oficial de la Generalitat Valenciana.